Comptabilització de les operacions de la Caixa General de Dipòsits
Característiques dels valors mobiliaris
Garantia mitjançant assegurança de caució
Característiques del contracte d'assegurança de caució
Requisits de les entitats asseguradores
Dipòsits constituïts per particulars a favor de particulars
Dipòsits constituïts a disposició de particulars per les administracions públiques que tinguin el seu àmbit d'actuació en el territori de Catalunya
Dipòsits constituïts per particulars a disposició de les administracions públiques
Dipòsits constituïts per les administracions públiques a disposició de si mateixes, d'altres organismes o d'ens vinculats a aquestes
Normes especials en l'àmbit de les garanties a prestar en relació amb els productes agrícoles
Les especificitats de l'organització interna de l'Administració de la Generalitat de Catalunya i l'increment de la seva activitat administrativa fan necessari establir una regulació pròpia en relació amb el funcionament de la Caixa General de Dipòsits, la qual fins ara, i en virtut de la supletorietat normativa, es regulava per les disposicions estatals en aquesta matèria.
La promulgació del Reial decret 161/1997, de 7 de febrer, pel qual es va aprovar el Reglament de la Caixa General de Dipòsits, ha suposat la modernització de la citada Caixa a nivell estatal, però es mantenen les dificultats per a la seva aplicació en àmbits diferents del de l'Administració de l'Estat derivats de la diferent estructura administrativa, i és per això que s'aprova el present Decret, que es caracteritza pel manteniment de les competències de la Subdirecció General de Tresoreria en relació amb la Caixa General de Dipòsits, així com per regular el procediment aplicable als tràmits administratius propis de l'àmbit de la seva actuació.
En segon lloc, s'estableix una regulació unificadora de les garanties que s'hi poden dipositar amb la consegüent derogació de la normativa dispersa en disposicions de caire sectorial amb la finalitat de simplificar la tramitació administrativa, així com el funcionament de la mateixa Caixa General de Dipòsits, sent, no obstant aquesta, supletòria en l'àmbit de la contractació administrativa.
Segons el que s'ha exposat, d'acord amb el dictamen de la Comissió Jurídica Assessora, a proposta del conseller del Departament d'Economia i Finances i d'acord amb el Govern,
1.1 La Subdirecció General de Tresoreria exercirà les funcions de la Caixa General de Dipòsits d'acord amb el que es determina en aquest Decret.
1.2 Sens perjudici de la competència de la Caixa General de Dipòsits, els serveis de Caixa es prestaran per les delegacions territorials del Departament d'Economia i Finances dins del seu àmbit territorial.
1.3 El Departament d'Economia i Finances podrà autoritzar excepcionalment la prestació del servei de Caixa a un altre departament, organisme autònom o ens que en depengui de la Generalitat de Catalunya, que actuarà d'acord amb les previsions d'aquest Decret i amb les instruccions que imparteixi el Departament d'Economia i Finances.
Es presentaran davant la Caixa:
2.1 Les garanties que s'hagin de constituir a favor de l'Administració de la Generalitat de Catalunya, les seves entitats autònomes i la resta d'ens públics que d'ella depenguin.
2.2 Els dipòsits als quals es refereixen l'article 5 i el capítol I del títol III d'aquest Reglament.
3.1 Les garanties que hagin de constituir-se en la Caixa podran consistir en:
b) Valors i participacions en fons d'inversió tant si consten en anotacions en compte o estan representats en certificats nominatius.
c) Avals prestats per entitats de crèdit o societats de garantia recíproca.
d) Assegurances de caució atorgades per entitats asseguradores.
La persona o entitat que mantingui una garantia en la Caixa podrà substituir (la seva modalitat), en els termes que estableixi el conseller/a del Departament d'Economia i Finances.
3.2 Per ordre del conseller/a del Departament d'Economia i Finances s'aprovaran els models que hagin de fer-se servir per a cadascuna de les modalitats de garanties assenyalades a l'apartat anterior.
5.1 Podran constituir-se en la Caixa, sens perjudici del que s'estableix a l'article 1 en els termes del títol III del present Reglament, les següents modalitats de dipòsits:
a) Dipòsits constituïts per particulars a favor d'altres particulars.
b) Dipòsits constituïts per les administracions públiques a favor de particulars.
c) Dipòsits constituïts per particulars a disposició de les administracions públiques.
d) Dipòsits constituïts per ens de les administracions públiques a disposició d'elles mateixes o d'organismes o d'ens que hi estiguin vinculats.
5.2 Els dipòsits no meritaran cap interès, ni els resguards representatius de la seva constitució podran ser transmissibles a tercers.
6.1 Cas de concedir-se l'autorització a la qual es refereix l'article 1.3 d'aquest Decret, les funcions desenvolupades com a Caixa General de Dipòsits restaran sotmeses al règim de comptabilitat pública, en els termes establerts en el Decret legislatiu 9/1994, de 13 de juliol, pel qual s'aprova el text refós de la Llei de finances públiques de Catalunya.
Aquest fet suposa l'obligació de retre comptes de les seves operacions a la Sindicatura de Comptes de Catalunya.
6.2 La comptabilitat de les funcions desenvolupades en exercici de les autoritzacions a les quals es refereixen l'article 1.3 d'aquest Decret, s'ajustarà al Pla general de comptabilitat de la Generalitat de Catalunya i a les normes de desenvolupament que dicti la Intervenció General.
6.3 Tots els actes i operacions de la Caixa General de Dipòsits de naturalesa administrativa, civil o mercantil, amb repercussió financera, patrimonial o econòmica han de tenir la seva repercussió en la comptabilitat.
8.1 La garantia es constituirà, conforme amb el que disposa l'apartat 3 d'aquest article, mitjançant l'ingrés en la Caixa de l'efectiu, xec bancari o xec registrat per entitat financera, lliurat a favor del Tresor de la Generalitat de Catalunya o qualsevol altre mitjà que autoritzi el conseller/a del Departament d'Economia i Finances.
8.2 Als efectes acreditatius d'aquesta, la Caixa emetrà un resguard de constitució, a favor de la persona o entitat constituent i lliurarà una còpia a l'interessat, en la qual constarà, en particular:
a) Les dades identificadores de la persona o entitat que constitueix la garantia i, en el seu cas, del titular dels fons o del compte de procedència d'aquest.
b) L'òrgan administratiu, organisme autònom o ens públic a disposició del qual es constitueix la garantia.
c) L'obligació garantida i quantia per la que es garanteix.
d) El precepte que imposa la constitució de la garantia davant la Caixa.
8.3 L'ingrés s'efectuarà directament a la Caixa o a través d'entitats de crèdit que prestin el servei de caixa a les delegacions territorials del Departament d'Economia i Finances o en els comptes oberts en les entitats financeres que determini el director/a general de Pressupostos i Tresor de la Generalitat de Catalunya.
8.4 Els fons dipositats a la Caixa General de Dipòsits s'ingressaran amb la periodicitat i en el compte obert de l'entitat financera que determini el director/a general de Pressupostos i Tresor.
9.1 D'acord amb la normativa reguladora de les obligacions garantides, l'òrgan administratiu, entitat autònoma o ens públic a la disposició de la qual es va constituir la garantia acordarà d'ofici o, en el seu defecte, a instància de part interessada, la seva cancel·lació.
9.2 L'òrgan administratiu, entitat autònoma o ens públic a disposició del qual es constituí la garantia, comunicarà en tot cas l'acord de cancel·lació a la Caixa dins del termini dels trenta dies següents a la data de l'acord esmentat, a efectes que aquesta el reflecteixi en els seus registres informàtics i comptables.
La Caixa procedirà a la seva devolució en el termini de 45 dies hàbils, a comptar des de la recepció de l'acord de cancel·lació, si bé, excepcionalment i motivada, es podrà ampliar aquest termini per un període de 15 dies hàbils, la qual cosa s'haurà de notificar a l'interessat.
La devolució s'efectuarà únicament mitjançant xec o transferència al titular dels fons o persona amb poder suficient, segons consti en el resguard de la constitució, o al seu causahavent.
10.1 La confiscació total o parcial de la garantia per part de la Caixa requerirà l'acord de l'òrgan administratiu, entitat autònoma o ens públic a disposició del qual es va constituir, en el qual s'acreditarà:
10.2 Si la garantia confiscada s'hagués constituït a disposició d'un òrgan de la Generalitat de Catalunya, la Caixa procedirà a l'aplicació del seu import al pressupost d'ingressos de la Generalitat de Catalunya, llevat que per disposició legal es disposi altra cosa.
Si s'hagués constituït a favor d'entitat autònoma o ens públic, la Caixa transferirà l'import confiscat al compte que l'esmentat organisme determini.
L'organisme procedirà a aplicar l'esmentat import en el seu pressupost d'ingressos.
En ambdós casos, es realitzarà la fiscalització de l'ingrés, d'acord amb la naturalesa jurídica de l'entitat.
10.3 El director/a general de Pressupostos i Tresor coneixerà únicament, en via de recurs, d'aquelles qüestions relatives a les actuacions de la Caixa en el procediment de confiscació.
11.1 Seran aptes per servir de garantia els valors que compleixin els requisits següents:
a) Que es trobin representats en anotacions en compte o, en el cas de participacions en fons d'inversió, en certificats nominatius.
b) Que tinguin la consideració de valors d'elevada liquiditat, en els termes que estableixi el ministre d'Economia i Hisenda.
A més a més, es consideraran valors d'elevada liquiditat, el deute públic, les participacions en els fons d'inversió que, conforme al seu Reglament de gestió, inverteixin exclusivament en actius del mercat monetari o de renda fixa.
11.2 La immobilització registral dels valors es realitzarà de conformitat amb la normativa reguladora dels mercats en els que es negociïn, havent-se d'inscriure la garantia en el registre comptable en el qual figurin anotats els esmentat valors, conforme amb el que disposa l'article 10 de la Llei 24/1988, de 28 de juliol, del mercat de valors.
11.3 En la data de la immobilització, els valors objecte de garantia hauran de:
b) Tenir un valor de realització igual o superior al 105 per 100 del valor de la garantia exigida.
11.4 Els valors afectes a la garantia hauran d'estar lliures de tota càrrega i no podran quedar gravats per cap altre acte o negoci jurídic que perjudiqui la garantia durant la seva vigència.
11.5 Els rendiments generats pels valors no quedaran afectes a la garantia constituïda.
12.1 Es presentarà en la Caixa:
a) En el cas de valors de deute públic instrumentalitzats en anotacions en compte, el certificat d'immobilització de valors expedit per la Central d'Anotacions del Banc d'Espanya, o pel servei d'anotacions que pugui correspondre segons el mercat de cotització.
b) En el cas d'altres valors admissibles subjectes al Reial decret 116/1992, de 14 de febrer, i en el cas de participacions de fons d'inversió, el corresponent model a què es refereix l'article 3.2 d'aquest Reglament.
12.2 Als efectes acreditatius d'aquesta, la Caixa emetrà un resguard de constitució, a favor de la persona o entitat constituent i en lliurarà una còpia a l'interessat, en el qual constaran, en particular, les dades assenyalades a l'apartat 2 de l'article 8 d'aquesta norma.
14.1 D'acord amb la normativa reguladora de les obligacions garantides, l'òrgan administratiu, organisme autònom o ens públic a disposició del qual es constituí la garantia acordarà d'ofici o, en el seu defecte, a instància de part interessada, la seva cancel·lació.
14.2 L'òrgan administratiu, entitat autònoma o ens públic a disposició del qual es constituí la garantia, comunicarà en tot cas l'acord de cancel·lació de la penyora a la Caixa dins del termini dels trenta dies següents a la data de l'esmentat acord, a efectes que aquesta el reflecteixi en els seus registres informàtics i comptables.
La Caixa procedirà a la devolució del document a l'entitat gestora, per qualsevol mitjà que acrediti fefaentment la recepció, en el termini de 45 dies hàbils, a comptar des de la recepció de l'acord de cancel·lació, si bé, excepcionalment i motivada, es podrà ampliar aquest termini per un període de 15 dies hàbils, la qual cosa s'haurà de notificar a l'interessat, el que s'ha de comunicar a l'interessat.
14.3 En el cas de cancel·lació parcial serà d'aplicació el que es determina als apartats anteriors quant a la part de la penyora que es cancel·la, si bé no es retornarà el document original i sí una còpia compulsada amb una diligència on figuri la referència de la cancel·lació parcial i el seu import, llevat que per ordre del conseller/a del Departament d'Economia i Finances s'estableixi un procediment diferent.
15.1 La confiscació total o parcial de les quantitats obtingudes per la Caixa per l'execució de la garantia requerirà l'acord de l'òrgan administratiu, entitat autònoma o ens públic a disposició del qual es constituí, en la que s'acreditarà:
a) Que no s'ha produït la suspensió de l'execució de l'acte declaratiu de l'incompliment per part de l'obligat si aquest ha estat objecte de recurs, o que l'acte és ferm en el cas que l'obligació garantida consisteixi en el pagament d'una sanció administrativa, de conformitat amb el que es disposa als articles 111 i 138.3, respectivament, de la Llei 30/1992, de 26 de novembre, de règim jurídic de les administracions públiques i del procediment administratiu comú.
15.2 La Caixa requerirà el pagament de la quantitat sol·licitada per l'òrgan administratiu, entitat autònoma o ens públic al titular dels valors i al garantit, en el supòsit de tractar-se de persones diferents.
a) La forma en la qual s'ha de realitzar l'ingrés.
El pagament per alguna de les persones assenyalades en el paràgraf anterior serà seguit de la notificació de la citada circumstància a l'altra part.
15.3 Finalitzat el termini d'ingrés sense que aquest s'hagi efectuat, la Caixa procedirà a l'alienació dels valors mitjançant l'organisme rector del mercat o de l'entitat gestora del fons, prèvia remissió a aquests del corresponent certificat d'immobilització o d'inscripció de la penyora.
Una vegada alienats els valors es transferirà l'import resultant al compte assenyalat per la Caixa.
En el cas de valors representatius del deute de la Generalitat de Catalunya, que segons les característiques de l'emissió tinguin la possibilitat d'amortització anticipada, el director/a general de Pressupostos i Tresor podrà declarar la confusió de drets i l'extinció dels valors, i notificar l'esmentada circumstància a l'organisme rector del mercat.
En cas contrari, seria aplicable el que es determina al primer paràgraf d'aquest punt, amb l'informe previ de la Direcció General de Política Financera.
15.4 La Caixa procedirà de conformitat amb el que es disposa a l'apartat 2 de l'article 9 d'aquest Reglament amb l'efectiu que, fins la quantitat garantida, resulti de l'alienació dels valors.
L'efectiu sobrant quedarà ingressat al compte que es determini i a favor del constituent de la garantia.
En ambdós casos es realitzarà la fiscalització de l'ingrés, d'acord amb la naturalesa jurídica de l'entitat.
15.5 El director/a general de Pressupostos i Tresor coneixerà únicament, en via de recurs, d'aquelles qüestions relatives a les actuacions de la Caixa en el procediment de confiscació.
16.1 Solament s'admetran garanties en la modalitat d'aval quan l'avalista sigui una entitat de crèdit o una societat de garantia recíproca.
16.2 Els avals hauran de reunir les característiques següents:
a) L'aval haurà de ser solidari respecte a l'obligat principal, amb renúncia expressa als beneficis d'excussió i divisió i pagador al primer requeriment de la Caixa.
b) L'aval serà de duració indefinida, i romandrà vigent fins que l'òrgan a disposició del qual es constitueixi resolgui expressament declarar l'extinció de l'obligació garantida i la cancel·lació de l'aval.
Les entitats que garanteixin obligacions mitjançant aval, dins de l'àmbit que estableix l'article 1 d'aquest Reglament, hauran de complir els requisits següents:
a) No trobar-se en situació de mora com a conseqüència de l'impagament d'obligacions derivades de la confiscació d'anteriors avals.
b) No trobar-se en situació de suspensió de pagament o fallida.
c) No trobar-se suspesos o estar revocada l'autorització administrativa per a l'exercici de la seva activitat.
d) No superar el límit d'imports avalats que, amb l'objecte d'evitar la concentració de garanties, estableixi el ministre d'Economia i Hisenda, en funció de les condicions econòmiques i de solvència de les entitats avalistes.
18.1 L'obligat principal o l'entitat avalista presentaran l'aval d'acord amb el model establert.
18.2 Els avals hauran de ser autoritzats per apoderats de l'entitat avalista que tinguin poder suficient per obligar-la plenament.
18.3 Llevat que la norma especial en virtut de la qual es constitueix la garantia disposi altra cosa, no serà exigible el requisit de legitimació de signatura dels avals.
18.4 Als efectes acreditatius d'aquesta, la Caixa emetrà un resguard de constitució a favor de la persona o entitat constituent i lliurarà una còpia a l'interessat, en la qual constaran, en particular, les dades assenyalades a l'apartat 2 de l'article 8 d'aquesta norma.
20.1 L'òrgan administratiu, entitat autònoma o ens públic a disposició del qual es va constituir la garantia, d'ofici, o en el seu defecte, a instància de l'obligat principal, persona amb poder suficient o l'entitat avalista, acordarà, d'acord amb la normativa reguladora de les operacions garantides, la cancel·lació parcial o total de l'aval.
20.2 L'òrgan administratiu, entitat autònoma o ens públic a disposició del qual es constituí la garantia comunicarà en tot cas l'acord de cancel·lació de l'aval a la Caixa, dins del termini dels trenta dies següents a la data de l'esmentat acord, a efectes que aquesta el reflecteixi en els seus registres informàtics i comptables.
La Caixa procedirà a la devolució del document a l'entitat avalista, per qualsevol mitjà que acrediti fefaentment la recepció, en el termini de 45 dies hàbils, a comptar des de la recepció de l'acord de cancel·lació, si bé, excepcionalment i motivada, es podrà ampliar aquest termini per un període de 15 dies hàbils, la qual cosa s'haurà de notificar a l'interessat, el que s'ha de comunicar a l'interessat.
20.3 En el cas de cancel·lació parcial és d'aplicació el que es determina als apartats anteriors quant a la part de l'aval que es cancel·la, si bé no es retornarà el document original de l'aval i sí una còpia compulsada, amb una diligència on figuri la referència de la cancel·lació parcial i el seu import, llevat que per Ordre del conseller/a del Departament d'Economia i Finances s'estableixi un procediment diferent.
21.1 L'execució total o parcial de la garantia per part de la Caixa requerirà l'acord de l'òrgan administratiu, entitat autònoma o ens públic a disposició del qual es constituí, en el qual s'acreditarà:
21.2 La Caixa requerirà a l'entitat avalista el pagament de la quantitat sol·licitada per l'òrgan administratiu, organisme autònom o ens públic que acordà la confiscació.
a) La forma en la qual ha de realitzar-se l'ingrés.
21.3 La Caixa procedirà de conformitat amb el que es disposa a l'apartat 2 de l'article 9 amb l'efectiu resultant del pagament, d'aquest ingrés es realitzarà la preceptiva fiscalització, d'acord amb la naturalesa jurídica de l'entitat.
21.4 L'impagament per l'entitat avalista de part o la totalitat de la quantitat garantida dins dels terminis assenyalats a l'article 20 del Reglament general de recaptació determinarà el cobrament mitjançant el procediment de constrenyiment contra la citada entitat, de conformitat amb el que es disposa al llibre III de l'esmentada norma.
A aquests efectes, la certificació de descobert acreditativa del crèdit de l'òrgan administratiu, entitat autònoma o ens públic serà expedida per la Intervenció.
En el cas de les funcions exercides com a conseqüència de les autoritzacions a les quals es refereixen l'article 1.3 d'aquest Decret, la certificació de descobert serà expedida per la Intervenció de la corresponent delegació.
En el cas del Departament d'Agricultura, Ramaderia i Pesca de la Generalitat de Catalunya, la certificació de descobert serà expedida pel seu interventor delegat.
21.5 El director/a general de Pressupostos i Tresor coneixerà únicament, en via de recurs, d'aquelles qüestions relatives a les actuacions de la Caixa en el procediment de confiscació.
22.1 Es podrà fer servir aquesta modalitat de garantia sempre que sigui atorgada per entitat d'assegurança autoritzada per la Direcció General d'Assegurances del Ministeri d'Economia i Hisenda per operar en el ram de l'assegurança de caució.
22.2 El model de contracte d'assegurança de caució que s'hagi utilitzat tindrà les característiques següents:
a) La persona o entitat obligada a prestar garantia tindrà la condició de prenedor de l'assegurança, i l'Administració a disposició de la qual es constitueix la garantia tindrà la condició d'assegurat.
b.1) Que l'asseguradora no podrà oposar a l'Administració l'impagament de la prima per part del prenedor de l'assegurança o qualsevol altra excepció derivada de la seva relació jurídica amb aquest.
b.2) Que la falta de pagament de la prima no donarà dret a l'asseguradora a resoldre el contracte, ni aquest quedarà extingit, ni la cobertura de l'asseguradora suspesa, ni aquesta alliberada de la seva obligació, cas que es produeixi el sinistre consistent en les circumstàncies en virtut de les quals hagi de fer-se efectiva la garantia.
c) La durada del contracte d'assegurança coincidirà amb la de l'obligació garantida.
Si la durada d'aquestes superés els deu anys, l'obligat a prestar garantia haurà de prestar nova garantia durant l'últim mes del termini indicat, llevat que s'acrediti degudament la pròrroga del contracte d'assegurança.
Les entitats asseguradores que garanteixin obligacions mitjançant assegurança de caució dins de l'àmbit que estableix l'article 1 d'aquest Reglament, hauran de complir els requisits següents:
a) No trobar-se en situació de mora com a conseqüència de l'impagament d'obligacions derivades de la confiscació d'anteriors assegurances de caució.
b) No trobar-se en situació de suspensió de pagaments o fallida.
c) No trobar-se suspesa o revocada l'autorització administrativa per a l'exercici de la seva activitat.
d) No superar el límit d'import assegurat que, a l'objecte d'evitar la concentració de garanties, estableixi el ministre d'Economia i Hisenda, en funció de les condicions econòmiques i de solvència de les entitats asseguradores.
24.1 L'obligat a prestar garantia o l'entitat asseguradora presentaran l'assegurança de caució d'acord amb el model establert.
24.2 Les assegurances de caució hauran de ser autoritzades per apoderats de l'entitat asseguradora que tinguin poder suficient per obligar-la plenament.
24.3 Llevat que la norma especial en virtut de la qual es constitueix la garantia disposi una altra cosa, no serà exigible el requisit de legitimació de signatura en les assegurances de caució.
24.4 Als efectes acreditatius d'aquesta, la Caixa emetrà un resguard de constitució, a favor de la persona o entitat constituent i en lliurarà una còpia a l'interessat, en el que constarà, en particular, les dades assenyalades a l'apartat 2 de l'article 8 d'aquesta norma, així com el termini de durada de la garantia.
26.1 L'òrgan administratiu, entitat autònoma o ens públic a disposició del qual es va constituir la garantia, d'ofici, o en el seu defecte, a instància de l'obligat principal, persona amb poder suficient o l'entitat asseguradora, acordarà, d'acord amb la normativa reguladora de les operacions garantides, la cancel·lació total o parcial de l'assegurança de caució.
26.2 L'òrgan administratiu, entitat autònoma o ens públic a disposició del qual es constituí la garantia, comunicarà en tot cas l'acord de cancel·lació de la pòlissa a la Caixa dins del termini dels trenta dies següents a la data de l'esmentat acord, a efectes que aquesta el reflecteixi en els seus registres informàtics i comptables.
La Caixa procedirà a la devolució del document a l'entitat asseguradora, per qualsevol mitjà que acrediti fefaentment la recepció, en el termini de 45 dies hàbils a comptar des de la tramesa de l'acord de cancel·lació, si bé, excepcionalment i motivada, es podrà ampliar aquest termini fins un màxim de 15 dies hàbils, fet que s'ha de comunicar a l'interessat.
26.3 En el cas de cancel·lació parcial serà d'aplicació el que es determina als apartats anteriors quant a la part de l'assegurança que es cancel·la, si bé no es retornarà el document original de l'assegurança sinó una còpia compulsada, amb una diligència on figuri la referència de la cancel·lació parcial i el seu import, llevat que per ordre del conseller/a del Departament d'Economia i Finances s'estableixi un procediment diferent.
27.1 La confiscació total o parcial de la garantia per part de la Caixa requerirà l'acord de l'òrgan administratiu, organisme autònom o ens públic a disposició del qual es constituí, en la qual s'acreditarà:
27.2 La sol·licitud de confiscació haurà de presentar-se en el termini de trenta dies des de la data en la qual es declari l'incompliment, als efectes del que es disposa a l'article 23 de la Llei 50/1980, de 8 d'octubre, del contracte d'assegurança.
27.3 La Caixa requerirà a l'entitat asseguradora el pagament de la quantitat sol·licitada per l'òrgan administratiu, organisme autònom o ens públic que acordà la confiscació.
a) La forma en la que s'ha de realitzar l'ingrés.
b) El termini per realitzar-lo, de conformitat amb el que s'estableix a l'article 20 del Reglament general de recaptació, aprovat pel Reia decret 1684/1990, de 20 de desembre.
27.4 La Caixa procedirà de conformitat amb el que es disposa a l'apartat 2 de l'article 9 amb l'efectiu resultant del pagament, i es realitzarà la fiscalització de l'ingrés, d'acord amb la naturalesa jurídica de l'entitat.
27.5 L'impagament per l'entitat asseguradora de la quantitat garantida dins els terminis assenyalats a l'article 20 del Reglament general de recaptació determinarà el cobrament mitjançant el procediment de constrenyiment contra la citada entitat, de conformitat amb el que es disposa en el llibre III de l'esmentada norma.
A aquests efectes, la certificació de descobert acreditativa del crèdit de l'òrgan administratiu, organisme autònom o ens públic serà expedida pel òrgans als que es refereixen l'article 20, apartat 4, d'aquest Decret.
27.6 El director/a general de Pressupostos i Tresor coneixerà únicament, en via de recurs, d'aquelles qüestions relatives a les actuacions de la Caixa en el procediment de confiscació.
28.1 Podran constituir-se en la Caixa dipòsits per particulars com a conseqüència de:
a) La substitució de títols de les accions de societats, previst a l'article 59.3 de la Llei de societats anònimes, aprovada pel Reial decret legislatiu 1564/1989, de 22 de desembre, o de la subscripció incompleta d'accions per acord d'augment del capital social, previst a l'article 161.2 de l'esmentada norma, o dels processos de liquidació de societats, previstos a l'article 276.2 del mateix text.
b) Els processos de liquidació de societats cooperatives, previstos a l'article 113.5 de la Llei 3/1987, de 2 d'abril, general de cooperatives.
c) Els processos de liquidació d'institucions d'inversió col·lectiva previstos a l'article 47 del Reial decret 1393/1990, de 2 de novembre, i
d) Qualssevol altres supòsits que per llei, reial decret o decret s'estableixin.
28.2 La devolució dels esmentats dipòsits s'efectuarà a la persona o persones que figurin a la resolució judicial o administrativa que així ho determini.
En el cas que qualsevol interessat sol·liciti, d'acord amb la normativa aplicable, la devolució de qualsevol dipòsit als quals es refereixen l'apartat 1 d'aquest article, s'haurà d'acreditar fefaentment la seva identitat i el dret que posseeix, i en especial s'aportarà el títol en el qual es fonamenta, que haurà de ser aquell en virtut del qual es van adquirir els valors representatius de la seva participació.
Tan sols s'admetrà als efectes de la devolució del dipòsit els títols físics representatius de les esmentades participacions quan no es pugui originar en cap cas perjudici envers tercers, i previ a la inserció d'anunci a tal efecte en el Diari Oficial de la Generalitat de Catalunya.
En la Caixa podran constituir-se dipòsits per notaris, òrgans administratius, organismes autònoms o ens públics a disposició de particulars com a conseqüència de:
a) El procediment d'expropiació forçosa, previst als articles 51.3 i 58 del Decret de 26 d'abril de 1957, que aprova el Reglament de la Llei d'expropiació forçosa.
b) El procediment d'alienació de béns embargats, previst a l'article 148.5.c) del Reial decret 1684/1990, de 20 de desembre, que aprova el Reglament general de recaptació.
c) El procediment d'execucions hipotecàries, previst a l'article 236.k).2 del Reglament hipotecari, aprovat pel Decret de 14 de febrer de 1947 (en la redacció introduïda pel Reial decret 290/1992, de 27 de març), i
d) Qualssevol altres supòsits que per Llei, disposició reglamentària, acte administratiu o resolució judicial es determinin.
En la Caixa podran constituir-se dipòsits per particulars a disposició d'òrgans administratius, organismes autònoms o ens públics com a conseqüència de:
a) La sol·licitud d'autorització de societats o agències de valors, d'acord amb el paràgraf f) de l'article 3 del Reial decret 276/1989, de 22 de març, de societats i agències de valors.
b) La consignació del pagament del deute en el procediment de recaptació, previst a l'article 63 de la Llei general tributària, sempre que es produeixi en el marc de la gestió dels tributs propis o dels que li hagin estat cedits a la Generalitat de Catalunya, i
c) Qualssevol altres supòsits que per Llei, Reial decret o Decret s'estableixin.
En la Caixa podran constituir-se dipòsits per les administracions públiques a disposició de si mateixes, d'altres organismes o ens vinculats a aquestes com a conseqüència de:
a) L'admissió de la reclamació administrativa prèvia a l'exercici d'una acció de terceria, prevista a l'article 173.2 del Reial decret 1684/1990, de 20 de desembre, que aprova el Reglament general de recaptació, sempre que en el seu àmbit tributari es plantegi en relació amb els tributs propis de la Generalitat de Catalunya o aquells que li hagin estat cedits.
b) El procés de declaració de la Generalitat com a hereu abintestat, previst al Decret 244/1995, d'1 d'agost, sobre creació de la Junta Distribuïdora d'Herències i regulació de les actuacions administratives de la successió intestada a favor de la Generalitat de Catalunya.
c) Qualssevol altres supòsits que per llei, disposició reglamentària, acte administratiu o resolució judicial es determinin.
32.1 El dipòsit es constituirà mitjançant l'ingrés en la Caixa, d'acord amb l'article 3.1 i les especificacions per a cada modalitat establertes en aquest Decret.
32.2 Als efectes acreditatius d'aquest, la Caixa emetrà un resguard de constitució, a favor de la persona o entitat constituent i lliurarà una còpia a l'interessat, en el qual constarà, en particular:
a) Les dades identificatives de la persona o de l'òrgan que el constitueix.
b) Les dades identificatives del beneficiari.
c) L'òrgan administratiu, organisme autònom o ens públic a disposició del qual es constitueix el dipòsit fins al seu lliurament al beneficiari.
e) El precepte, acte administratiu o resolució judicial que imposa la constitució.
34.1 La Caixa actuarà en els supòsits recollits en aquest títol, de conformitat amb les normes especials que determinen la constitució de dipòsits i les disposicions d'aquest capítol.
34.2 En el cas de prescripció dels dipòsits constituïts en metàl·lic la Caixa acordarà aquesta mitjançant resolució que serà publicada al Diari Oficial de la Generalitat de Catalunya, i als fons se'ls donarà la destinació que determina el Decret legislatiu 9/1994, de 13 de juliol, pel qual s'aprova el Text refós de la Llei de finances públiques, així com la resta de disposicions aplicables.
A les garanties i dipòsits regulats per aquest Decret, se'ls aplicarà allò que disposa l'article 29.2 de la Llei general pressupostària en referència a béns i valors abandonats.
34.3 En el cas que l'obligació garantida fos mancomunada, per cadascun dels obligats es garantirà l'import que els correspongui mitjançant qualsevol de les modalitats recollides en aquest Decret, i se'ls lliurarà un resguard justificatiu que sortirà efectes davant de qualsevol organisme per acreditar el compliment de la garantia.
34.4 En el supòsit que l'entitat a favor de la qual s'hagi prestat la garantia s'hagués constituït per un període temporalment limitat durant el qual gaudeixi de personalitat jurídica pròpia, o quan la seva concessió es condicionés a l'adjudicació de qualsevol contracte o concessió al seu favor, si com a conseqüència de no ser adjudicatària d'aquest o per voluntat de les parts no adquireix definitivament personalitat jurídica, la devolució de la garantia es podrà efectuar en el cas que sigui en metàl·lic a qualsevol dels seus membres, i en la resta de supòsits es retornarà el document de garantia a l'entitat emissora.
34.5 En el cas que la garantia s'hagués prestat per entitat estrangera s'haurà de distingir el següent:
a) Si es tracta d'una entitat de crèdit domiciliada en qualsevol dels països de la Unió Europea serà admès l'aval prestat d'acord amb allò que determinen els articles 51 i 52 de la Llei 3/1994, de 14 d'abril, per la que s'adapta la legislació espanyola en matèria d'entitats de crèdit a la Segona Directiva de Coordinació Bancària i s'introdueixen altres qüestions relatives al sistema financer, així com el Reial decret 1245/1995, de 14 de juliol, que el desenvolupa, si bé en tot cas serà necessari, d'acord amb el que es determina a l'article 51.1 de l'esmentada norma, acreditar que l'autorització, els estatuts i el règim jurídic de l'entitat els habiliten per a l'exercici de les activitats que es pretenguin realitzar, i que els signants del document tenen poders suficients a l'efecte.
b) Si es tractés d'una entitat de crèdit que no tingui la seva seu social en l'àmbit de la Unió Europea serà requisit indispensable per la prestació de l'aval, d'acord amb el que es determina al Reial decret 1245/1995, de 14 de juliol, sobre creació de bancs, activitats transfrontereres i d'altres qüestions relatives al règim jurídic de les entitats de crèdit, que actuïn en el territori espanyol mitjançat sucursal, oficina de representació, establiment financer, o en règim de prestació de serveis sense sucursal, degudament autoritzat pel Banc d'Espanya en els termes de l'esmentat Reial decret, la qual cosa s'haurà d'acreditar documentalment, sens perjudici de l'acreditament de què els seus estatuts els autoritzen a la prestació d'avals i garanties, i que els signants tenen poders suficients a l'efecte.
c) En el cas d'assegurances de caució prestades per entitats d'assegurances domiciliades a països membres de la Unió Europea s'estarà al que es determina al capítol I del títol III de la Llei 30/1995, de 8 de novembre, d'ordenació i supervisió d'assegurances privades, i en particular s'haurà d'acreditar, d'acord amb l'article 85 de l'esmentada Llei, que per l'autoritat supervisora de l'estat membre, en els termes que es determinen a l'article 52 del mateix text legal, s'ha tramès a la Direcció General d'Assegurances del Ministeri d'Economia i Hisenda la notificació referida als rams d'assegurances que estigui autoritzada a prestar l'entitat.
d) En el cas d'entitats asseguradores amb domicili social a països no membres de l'espai econòmic europeu que actuïn mitjançant sucursal, caldrà atenir-se al que es determina al capítol II del títol III de l'esmentada Llei 30/1995, i en particular a l'article 87 de la citada norma, havent-se d'aportar la corresponent autorització administrativa i acreditar-se el compliment del que determinen els apartats e) i f) del seu punt 1.
No s'exigirà la constitució de garantia davant la Caixa de Dipòsits, llevat que aquesta correspongui a un certificat d'importació, d'exportació o de fixació prèvia, quan:
a) La quantitat que s'ha de garantir sigui inferior al mínim exigit per la normativa comunitària aplicable.
b) L'interessat es comprometi per escrit a pagar un import equivalent a aquell que li sigui reclamat si s'hagués constituït la garantia i, per al cas que amb posterioritat aquesta es declarés retinguda totalment o parcial.
—1 Aquest Decret entrarà en vigor a partir del termini de dos mesos a comptar des de la seva publicació en el Diari Oficial de la Generalitat de Catalunya.
—2 Es faculta el Departament d'Agricultura, Ramaderia i Pesca per renunciar a la reclamació dels imports inferiors als mínims previstos per la normativa agrícola comunitària.
—3 Les funcions de la Caixa General de Dipòsits que en virtut del Decret 259/1996, de 5 de juliol, desenvolupades fins ara pel Departament d'Agricultura, Ramaderia i Pesca, es mantenen en el termes previstos per aquest Decret, i en especial per l'article 1.3.